Ur briñselezh emren e voe Serbia, etre 1817 ha 1878, ur briñselezh dizalc’h etre 1878 ha 1882 hag ur rouantelezh dizalc’h etre 1882 ha 1918. Daou diegezh a renas war ar vro e-pad an amzer-se, an Tiegezh Obrenović hag an Tiegezh Karađorđević, o keveziñ an eil gant egile. An eil a oa diskennidi Đorđe Petrović—Karađorđe, rener Emsavadeg Kentañ Serbia, hag egile a oa diskennidi Miloš Obrenović, rener Eil Emsavadeg Serbia.